Public procurement notice: Contract Notice
Published: 2020-04-02
Buyer: Υπουργείο Παιδείας και Θρησκευμάτων - Γενική Διεύθυνση Στρατηγικού Σχεδιασμού, Προγραμματισμού και Ηλεκτρονικής Διακυβέρνησης - Διεύθυνση Τεχνικών Υπηρεσιών - Τμήμα Μελέτης και Προμήθειας Εξοπλισμού
Country: GR
Contract type: Supplies
Procedure: Open procedure
CPV classification: 48220000 | 48821000: Network servers
Estimated value: 80000 EUR
Submission deadline: 2020-04-30
Award criteria: Lowest price
EU fund: CEF

Technical requirements: Προμήθεια εξειδικευμένων δικτυακών εξυπηρετητών HSM και SEE servers, στο πλαίσιο τού έργου: «Απομακρυσμένη ψηφιακή υπογραφή και διασυνοριακή ακαδημαϊκή ταυτότητα, για φοιτητές Erasmus στην ΕΛΛΑΔΑ».
Η Διεύθυνση Τεχνικών Υπηρεσιών (Τμήμα Γ΄: Μελέτης και Προμήθειας Εξοπλισμού) του Υπουργείου Παιδείας και Θρησκευμάτων προκηρύσσει ηλεκτρονικό, ανοικτό διαγωνισμό σε EUR, για την προμήθεια εξειδικευμένων δικτυακών εξυπηρετητών (HSM και SEE servers), στο πλαίσιο τού έργου: «Απομακρυσμένη ψηφιακή υπογραφή και διασυνοριακή ακαδημαϊκή ταυτότητα, για φοιτητές Erasmus στην ΕΛΛΑΔΑ», που θα διεξαχθεί σύμφωνα με τις διατάξεις των Οδηγιών 2014/24/ΕΕ και 2014/25/ΕΕ, και του Ν.4412/2016 (ΦΕΚ 147/Α/8.8.2016).
Κέντρο Ηλεκτρονικής Διακυβέρνησης (HARICA), 1ος όροφος κτιρίου Βιολογίας, Πανεπιστημιούπολη Θεσσαλονίκης
Το φυσικό αντικείμενο του έργου συνίσταται στην προμήθεια ενός (1) εξειδικευμένου δικτυακού εξυπηρετητή (Hardware Security Module-Hardware Based Qualified Remote Digital Signature Creation Server Solution), ενός (1) εξειδικευμένου δικτυακού εξυπηρετητή περιβάλλοντος ασφαλούς εκτέλεσης εφαρμογών (Secure Execution Engine) και του αντίστοιχου λογισμικού ανάπτυξης εφαρμογών [HSM Software Development Tool-Kit (SDK)], που δίνει πρόσβαση στις κρυπτογραφικές και λοιπές λειτουργίες ασφάλειας τής συσκευής δικτυακού εξυπηρετητή Hardware Security Module.
Τα είδη της προμήθειας με τις αντίστοιχες ποσότητές τους περιγράφονται αναλυτικά στο Μέρος Α΄ του Παραρτήματος Ι, του αναλυτικού τεύχους της διακήρυξης. Οι τεχνικές προδιαγραφές των ειδών δίνονται στους πίνακες συμμόρφωσης του Παραρτήματος ΙΙΙ του αναλυτικού τεύχους της διακήρυξης.
Τα είδη του εξοπλισμού με τις αντίστοιχες ποσότητες θα παραδοθούν με ευθύνη του αναδόχου, στον 1ο όροφο του κτιρίου Βιολογίας, στην Πανεπιστημιούπολη της Θεσσαλονίκης, στο Κέντρο δεδομένων της Αρχής Πιστοποίησης των Ελληνικών Ακαδημαϊκών και Ερευνητικών Ιδρυμάτων / Κέντρο Ηλεκτρονικής Διακυβέρνησης (για την Υπηρεσία Δημόσιου Κλειδιού HARICA).
Για τη συμμετοχή στον διαγωνισμό, οι ενδιαφερόμενοι οικονομικοί φορείς απαιτείται να διαθέτουν εγκεκριμένη προηγμένη ηλεκτρονική υπογραφή και να εγγραφούν στην πλατφόρμα του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) (διαδικτυακή πύλη www.promitheus.gov.gr).
Οι προσφορές υποβάλλονται από τους υποψήφιους ηλεκτρονικά, μέσω της διαδικτυακής πύλης www.promitheus.gov.gr, μέχρι την καταληκτική ημερομηνία και ώρα που ορίζεται στη παρούσα, σε ηλεκτρονικό φάκελο. Οι προσφορές υποβάλλονται στην ελληνική γλώσσα ή σε οποιαδήποτε άλλη γλώσσα της Ευρωπαϊκής Ένωσης, συνοδευόμενες από επίσημη μετάφραση στην ελληνική γλώσσα.
Γίνονται δεκτές οι προσφορές που θα υποβληθούν μόνο σύμφωνα με τους όρους του αναλυτικού τεύχους της διακήρυξης και για το σύνολο των ειδών του εξοπλισμού. Δεν γίνονται δεκτές και απορρίπτονται ως απαράδεκτες, όσες προσφορές υποβληθούν για μέρος των ζητούμενων ειδών, καθώς και εναλλακτικές προσφορές.
Κάθε προσφορά συνοδεύεται υποχρεωτικά από κατάθεση εγγύησης (εγγυητικής επιστολής) συμμετοχής, ποσού ίσου με 1 600,00 EUR.
Ο χρόνος ισχύος της εγγύησης συμμετοχής πρέπει να είναι μεγαλύτερος τουλάχιστον κατά 30 ημέρες από τον χρόνο λήξης ισχύος των προσφορών.
1) η αναθέτουσα αρχή διατηρεί μονομερώς το δικαίωμα παράτασης του χρονοδιαγράμματος, για συνολικό διάστημα έως τρεις (3) μήνες·
2) το χρονοδιάγραμμα της σύμβασης δύναται να παραταθεί μετά από αίτημα του αναδόχου και σύμφωνη γνώμη της αναθέτουσας αρχής, χωρίς αύξηση τού τιμήματος·
Η σύμβαση εντάσσεται στην Πράξη με τίτλο: «Απομακρυσμένη ψηφιακή υπογραφή και διασυνοριακή ακαδημαϊκή ταυτότητα», με Κωδικό ΟΠΣ 5033018 στο Επιχειρησιακό Πρόγραμμα «Συνδέοντας την Ευρώπη (Connecting Europe Facility) 2014 - 2020», που συγχρηματοδοτείται από την Ευρωπαϊκή Ένωση.
Η δαπάνη θα βαρύνει τις πιστώσεις του Προγράμματος Δημοσίων Επενδύσεων, με κωδικό ΣΑΕΠ6451 και κωδικό Πράξης ΣΑ (κωδικός ενάριθμου) 2018ΣΕ64510000.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν εμπορική ή βιομηχανική ή βιοτεχνική δραστηριότητα, συναφή με το αντικείμενο τής προμήθειας. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του N. 4412/2016. Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο. Επίσης: α) οι παραγωγοί ειδών ηλεκτρικού και ηλεκτρονικού εξοπλισμού (Η.Η.Ε.) απαιτείται να είναι εγγεγραμμένοι στο Εθνικό Μητρώο Παραγωγών (Ε.Μ.ΠΑ.), σύμφωνα με την Υ.Α. οικ. 181504/2016 (ΦΕΚ 2454Β)· β) οι διανομείς υποχρεούνται να διακινούν προϊόντα Η.Η.Ε. των οποίων οι παραγωγοί είναι καταχωρημένοι στο Μητρώο Παραγωγών του άρθρου 17 της υπ' αριθμ. Η.Π. 23615/651/Ε.103 ΚΥΑ (ΦΕΚ 1184 Β/2014)· γ) οι παραγωγοί συσκευασιών, οι παραγωγοί ή διαχειριστές άλλων προϊόντων απαιτείται να έχουν εκπληρώσει τις υποχρεώσεις που απορρέουν από το άρθρο 4Β του Ν. 2939/01, όπως τροποποιήθηκε και ισχύει· δ) οι διακινητές συσκευασμένων προϊόντων υποχρεούνται να μη διακινούν προϊόντα των οποίων οι παραγωγοί δεν έχουν εκπληρώσει τις υποχρεώσεις, που απορρέουν από το άρθρο 4Β του Ν. 2939/01, όπως τροποποιήθηκε και ισχύει.

Award value: 80000